วธ.หั่นงบ 159 ล้าน งดกิจกรรมต่างประเทศ-อีเวนต์-ลงทุน
นายอิทธิพล คุณปลื้ม รมว.วัฒนธรรม (วธ.) เปิดเผยว่า ตามที่คณะรัฐมนตรี (ครม.) เห็นชอบหลักเกณฑ์และแนวทางการโอนงบประมาณรายจ่ายประจำปีงบประมาณ พ.ศ. 2563 ในสถานการณ์การระบาดของโรคติดเชื้อโควิด-19 โดยให้ทุกส่วนราชการปรับวงเงิน จำนวน 10% นั้น วธ.ได้รับการจัดสรรงบประมาณ ประจำปี 2563 เป็นเงิน 8506373300บาท สามารถปรับลดงบประมาณได้เป็นเงิน 159115600 บาท หรือคิดเป็น 10.14%รมว.วธ. กล่าวอีกว่า งบประมาณที่ปรับลดมีการพิจารณาให้ไม่กระทบต่อการปฏิบัติงาน ภารกิจ และตัวชี้วัดเป็นไปตามหลักเกณฑ์ อาทิ1.รายการค่าใช้จ่ายในการเดินทาง/จัดกิจกรรมในต่างประเทศ ที่ไม่สามารถดำเนินการได้ในช่วงที่มีสถานการณ์การระบาด เช่น โครงการส่งเสริมภาพลักษณ์ความเป็นไทย (ผ้าไทย) ในประเทศสหรัฐฯ และ อิตาลีการเผยแพร่ศิลปวัฒนธรรมด้านนาฏดุริยางคศิลป์ในต่างประเทศ การจัดกิจกรรมแลกเปลี่ยนโบราณวัตถุไทย-เกาหลี2.รายการที่มีลักษณะการดำเนินกิจกรรมหรือกิจกรรมที่มีการรวมตัวกันของคนจำนวนมาก ที่ไม่สามารถดำเนินการได้ เช่น งานมหกรรมวัฒนธรรมรัตนโกสินทร์งานมหกรรมวัฒนธรรมสัญจรส่งเสริมการเรียนรู้ด้านศาสนา ศิลปะและวัฒนธรรม เทศกาลภาพยนตร์อาเซียน โครงการจัดงานวันสำคัญทางศาสนา3.เป็นรายการงบลงทุน ที่ผูกพันข้ามปีงบประมาณรายการใหม่ในปีงบประมาณ พ.ศ. 2563 ที่ยังไม่สามารถดำเนินการก่อหนี้ผูกพันได้ภายในวันที่ 7 เม.ย.63 โดยให้ทุกหน่วยงานปรับงบประมาณในปีแรกลดลงร้อยละ 5และ4.รายการงบลงทุนปีเดียว ที่ยังไม่เข้าสู่กระบวนการจัดซื้อจัดจ้าง โดยยังไม่ประกาศดำเนินการจัดซื้อจัดจ้างภายในวันที่ 7 เม.ย.ทั้งนี้ได้ให้มีการวางแผนการทำงานให้เป็นระบบเพื่อรองรับสถานการณ์ แม้ว่าได้ปรับให้บุคลากรอยู่บ้าน สลับวันทำงาน แต่ทุกหน่วยงานจะต้องมีผลการดำเนินงานเป็นที่ประจักษ์ได้ด้วย ไม่ใช่หยุดและนิ่งเฉย นอกจากนี้ วธ.จะร่วมให้การสนับสนุน การจัดโรงทานตามพระบัญชาสมเด็จพระสังฆราช ณ วัดต่างๆ เพื่อช่วยบรรเทาทุกข์ประชาชนที่ได้รับความเดือดร้อนด้วย.
นายอิทธิพล คุณปลื้ม รมว.วัฒนธรรม (วธ.) เปิดเผยว่า ตามที่คณะรัฐมนตรี (ครม.) เห็นชอบหลักเกณฑ์และแนวทางการโอนงบประมาณรายจ่ายประจำปีงบประมาณ พ.ศ. 2563 ในสถานการณ์การระบาดของโรคติดเชื้อโควิด-19
โควิด-19,COVID-19,ไวรัสโคโรนา,งบประมาณรายจ่ายประจำปี,ตัดงบประมาณ,งบประมาณช่วยโควิด-19,ข่าววันนี้,ข่าวทั่วไป